Iegādājoties transportlīdzekli līzingā, pircējs uzreiz nekļūst par mašīnas īpašnieku. Līzinga termiņa laikā par mašīnas likumīgo īpašnieku tiek uzskatīts kreditors, bet mašīnas pircējs-aizņēmējs ir transportlīdzekļa turētājs. Turētājam ir savi pienākumi, piemēram, pienācīga auto apkope un regulāri līzinga maksājumi. Pēc līzinga termiņa beigām, auto turētājs kļūst par likumīgo auto īpašnieku, ja mašīnai bija noformēts finanšu līzings. Ja bija izvēlēts operatīvais līzings, mašīna atgriežas kreditora auto parkā vai arī var būt izpirkta.